b'\n_START_ARTICLE_\nM22 Locust\n_START_SECTION_\nNastanak i kori\xc5\xa1tenje\n_START_PARAGRAPH_\nOsnovna ideja za nastanak ovog oklopnog vozila je bila ona o potrebi za tenkom koji \xc4\x87e biti dovoljno lagan za prevo\xc5\xbeenje u transportom avionu. Na kraju taj zadatak je bio samo djelomi\xc4\x8dno ispunjen po\xc5\xa1to za njegovo smje\xc5\xa1tanje u najve\xc4\x87i ameri\xc4\x8dki avion trebalo mu je skinut kupolu, koja bi se nakon spu\xc5\xa1tanja letjelice trebala postavljat natrag na mjesto._NEWLINE_Kako je poanta zra\xc4\x8dno-desantnih trupa prije svega brzina ta procedura je M22 Skakavac proglasila proizvodnom gre\xc5\xa1kom. Iako je ovaj tenk bio prvi put razvijen jo\xc5\xa1 1941. godine on nije bio upotrebljen sve do 1945. godine kada ga Britanci koriste za prelazak Rajne._NEWLINE_Orginalno ime ovog tenka je bilo samo M22 dok su mu nadimak Skakavac darovali Englezi iz sasma razumljivog razloga.\n_START_SECTION_\nOprema\n_START_PARAGRAPH_\nIsto \xc5\xa1to vrijedi i za M3/M5 Stuart vrijedi vrijedi i za ovaj tenk. S svojim topom od samo 37 mm on je bio nesposoban za borbu protiv ijednog neprijateljskog tenka. Sli\xc4\x8dno vrijedi i za oklop koji s svojom debljinom od samo 25 mm mo\xc5\xbee biti probijen od bilo kojeg protivni\xc4\x8dkog topa. Ti podaci postaju razlog za\xc5\xa1to ovaj ameri\xc4\x8dki proizvod amerikanci nisu nikad upotrebljavali u borbi._NEWLINE_Proizvedeno je sveukupno 830 tenkova M22 Skakavac.\n_START_SECTION_\nPovijest kori\xc5\xa1tenja\n_START_PARAGRAPH_\nBritanska 6. padobranska divizija je koristila M22 u o\xc5\xbeujku 1945. tijekom prelaska Rajne u operaciji Varsity. Nakon rata, nekoliko Skakavaca je predano Egiptu te su kori\xc5\xa1teni sve do 1956. uklju\xc4\x8duju\xc4\x87i i u Arapsko-Izraelskom ratu 1948. Tijekom rata, Izraelske snage su zarobile tri tenka koji su ostali u izraelskoj slu\xc5\xbebi do 1952.'